Lietuvos saugios laivybos administracijos

Direktorius

ĮSAKYMAS

DĖL LIETUVOS SAUGIOS LAIVYBOS ADMINISTRACIJOS DIREKTORIAUS 2006 M. RUGPJŪČIO 18 D. ĮSAKYMO NR. V-107 „DĖL ĮGALIOJIMŲ SUTEIKIMO KLASIFIKACINEI BENDROVEI DET NORSKE VERITAS“ PAKEITIMO IR LIETUVOS SAUGIOS LAIVYBOS ADMINISTRACIJOS DIREKTORIAUS 2005 M. GRUODŽIO 15 D. ĮSAKYMO NR. V-189 „DĖL ĮGALIOJIMŲ SUTEIKIMO KLASIFIKACINEI BENDROVEI GERMANISCHER LLOYD“ PRIPAŽINIMO NETEKUSIU GALIOS

2014 m. gegužės 21 d. Nr. V-103

Klaipėda

Vadovaudamasis Lietuvos Respublikos saugios laivybos įstatymo 4 straipsniu ir atsižvelgdamas į 2013 m. gruodžio 13 d. Komisijos įgyvendinimo sprendimą 2013/765/ES, kuriuo pagal Europos Parlamento ir Tarybos reglamentą (EB) Nr. 391/2009 Dėl laivų patikrinimo ir apžiūros organizacijų bendrųjų taisyklių ir standartų iš dalies keičiamas bendrovei „Det Norske Veritas“ suteiktas pripažinimas (OL 2013 L 338, p. 107):

1. P a k e i č i u Lietuvos saugios laivybos administracijos direktoriaus 2006 m. rugpjūčio 18 d. įsakymą Nr. V-107 „Dėl įgaliojimų suteikimo klasifikacinei bendrovei Det Norske Veritas“:

1.1. Pakeičiu įsakymo pavadinimą ir jį išdėstau taip:

„DĖL ĮGALIOJIMŲ SUTEIKIMO KLASIFIKACINEI BENDROVEI „DNV GL AS“.

1.2. Pakeičiu įsakymo 1 punktą ir jį išdėstau taip:

„1. Įgalioju klasifikacinę bendrovę „DNV GL AS“ Lietuvos Respublikos vardu vykdyti Lietuvos Respublikos jūrų laivų registre įregistruotų laivų priežiūrą ir apžiūrą bei išduoti tai patvirtinančius dokumentus (liudijimus).“.

1.3. Pakeičiu įsakymo 2 punktą ir jį išdėstau taip:

„2. Tvirtinu Lietuvos saugios laivybos administracijos suteikiamų įgaliojimų klasifikacinei bendrovei DNV GL AS apimtį (pridedama).“.

1.4. Pripažįstu netekusiu galios įsakymo 3 punktą.

1.5. Pakeičiu įsakymu suteikiamų įgaliojimų apimties pavadinimą ir išdėstau jį taip:

„Lietuvos saugios laivybos administracijos suteikiamų įgaliojimų klasifikacinei bendrovei „DNV GL AS“ apimtis“.

2. N u s t a t a u, kad:

2.1. „DNV GL AS“, kaip visų juridinių subjektų, sudarančių pripažintąją organizaciją Reglamento (ES) Nr. 391/2009 prasme, patronuojanti bendrovė, yra įgaliojama Lietuvos Respublikos vardu teikti techninės priežiūros bei apžiūrų (toliau – priežiūra) ir tai patvirtinančių dokumentų (liudijimų) išdavimo paslaugas Lietuvos Respublikos jūrų laivų registre įregistruotiems laivams, kuriems klasės liudijimus yra išdavusi „Det Norske Veritas“ arba „Germanischer Lloyd“;

2.2. Lietuvos Respublikos jūrų laivų registre įregistruotiems laivams „Det Norske Veritas“ arba Germanischer Lloyd laivams jau išduoti ar patvirtinti dokumentai neturi būti iš naujo išduoti ar patvirtinti vien dėl to, kad būtų atspindėtas „Det Norske Veritas“ ir „Germanischer Lloyd“ susijungimas, bet turi galioti iki juose nurodytos datos (jei tokia juose yra nurodyta).

3. P r i p a ž į s t u netekusiu galios Lietuvos saugios laivybos administracijos direktoriaus 2005 m. gruodžio 15 d. įsakymą Nr. V-189 „Dėl įgaliojimų suteikimo klasifikacinei bendrovei Germanischer Lloyd“.

L. e. direktoriaus pareigas	Robertinas Tarasevičius